מחלקת הבריאות ושירותי האנוש של ארצות הברית

מחלקת הבריאות ושירותי האנוש של ארצות הברית (באנגלית: Department of Health and Human Services, בראשי תיבות: HHS) היא מחלקה בקבינט של הממשל הפדרלי של ארצות הברית, שמטרתה להגן על בריאותם של כל האמריקנים ואספקת שירותי אנוש חיוניים.
 היסטוריה 
הנשיא וורן הרדינג הציע להקים מחלקה לחינוך ולרווחה כבר ב-1923, והנשיאים שכיהנו אחריו העלו הצעות דומות. מסיבות שונות אף אחת מההצעות הללו לא הוגשמה עד 12 במרץ 1953, אז הוקמה המחלקה בעקבות תוכנית לארגון מחדש שהגיש הנשיא דווייט אייזנהאואר לקונגרס. מזכירת המחלקה הראשונה הייתה אובטה קאלפ הובי.

שם המחלקה שונה ל"המחלקה לבריאות ולשירותי אנוש" ב-1979, אז הועברו סמכויותיה בתחום החינוך למחלקת החינוך שהוקמה אז. בתחומי אחריותה של המחלקה נותרו מנהל הביטוח הלאומי, סוכנויות המרכיבות את שירותי בריאות הציבור ומנהל התמיכה במשפחות. מנהל הביטוח הלאומי הפך לסוכנות עצמאית במסגרת הממשל הפדרלי ב-1995.

בראש המחלקה עומד מזכיר הבריאות ושירותי האנוש של ארצות הברית, הממונה על ידי הנשיא בהסכמת הסנאט. שירות בריאות הציבור הוא החטיבה העיקרית במחלקה, ובראשה עומד עוזר מזכיר המחלקה לבריאות. למחלקה יש גם סוכנות שאנשיה נחשבים לקציני אכיפת חוק, ובסמכותם לחקור פשעים בתחום אחריותה של המחלקה.

יחידות משנה
+סמלשם היחידהתיאורימין|לא ממוסגר|96x96 פיקסליםהמרכזים לבקרת מחלות ומניעתןתפקידו שמירה על בריאות הציבור ועל בטיחותו על ידי מתן מידע לשיפור יכולת קבלת ההחלטות בתחום הבריאות, וקידום בריאות הציבור באמצעות שיתוף פעולה עם מחלקות הבריאות של מדינות וארגונים אחרים.ימין|לא ממוסגר|97x97 פיקסליםהמכונים הלאומיים לבריאותאחראים למחקר ביו-רפואי. המכונים אחראיים ל-28%, כ-26.4 מיליארד דולר – מן ההוצאה הכללית בארצות הברית על מחקר ביו-רפואי. ימין|לא ממוסגר|91x91 פיקסליםשירות הבריאות לאינדיאניםאמון על מתן שירותי בריאות רפואיים וציבורים לאינדיאנים בארצות הברית ולעמים ילידיים באלסקה המוכרים על ידי הרשויות. הגוף הוא ספק שירותי הבריאות הפדרלי העיקרי של אינדיאנים המתגוררים בארצות הברית.ימין|לא ממוסגר|109x109 פיקסליםסוכנות הרישום של מחלות וחומרים רעיליםסוכנות פדרלית לבריאות הציבור מתמקדת בהפחתת סיכוני הבריאות הקשורים לחשיפה לחומרי מסוכנים למינימום האפשרי.ימין|לא ממוסגר|135x135 פיקסליםמנהל המזון והתרופות האמריקאימרכז את הפיקוח והרגולציה על מוצרי מזון ותרופות לבני אדם וחיות, מוצרי קוסמטיקה, מכשור רפואי, תוצרי דם מוצרי טבק ומכשירים המקרינים גלים אלקטרו-מגנטיים בארצות הברית.ימין|לא ממוסגר|135x135 פיקסליםהמינהל לילדים ולמשפחותאמון על טיפול בתחומים הקשורים ברווחת הילד, ביניהם התעללות בילדים, אכיפת מזונות, סיוע באימוץ וכדומה.ימין|לא ממוסגר|135x135 פיקסליםהמינהל לענייני ניצול לרעה של תרופות פסיכואקטיביות ושירותי בריאות הנפשאמון על שיפור האיכות והזמינות של הטיפול והשירותים השיקומיים במטרה להפחית מחלות, מוות או נכויות וכן לשפר את העלות לחברה כתוצאה משימוש לרעה בסמים.
 מינהל לענייני הזדקנות (AOA)
 המינהל למחקרי בריאות ואיכות (AHRQ)

 המרכז לביטוח רפואי לקשישים ומעוטי יכולת (CMS)

 המינהל למשאבי ושירותי בריאות (HRSA)

 המרכז לתוכניות תמיכה (PSC)

 ראו גם 
 המחלקות לשירותים חברתיים בישראל

קישורים חיצוניים



 הודעות מטעם מחלקת הבריאות ושירותי האנוש על דיונים ושינויי חקיקה מהרשומה הפדרלית RSS Feed


 הערות שוליים 

*
קטגוריה:ארצות הברית: בריאות ורפואה
בריאות ושירותי אנוש
ארצות הברית